

**Előterjesztés**

**a nem közművel összegyűjtött folyékony hulladék kezelésével összefüggő helyi közszolgáltatásról szóló önkormányzati rendelet módosítására**

**Tisztelt Képviselő-testület!**

Eszteregnye Község Önkormányzata Képviselő-testületének 12/2014. (XII. 8.) önkormányzati rendelete vonatkozik a nem közművel összegyűjtött folyékony hulladék kezelésével összefüggő helyi közszolgáltatásra.

A vízgazdálkodásról szóló 1995. évi LVII. törvény (továbbiakban: Vgtv.), valamint a nem közművel összegyűjtött háztartási szennyvíz begyűjtésére vonatkozó közszolgáltatási tevékenység részletes szabályairól szóló 455/2013. (XI.29.) Kormányrendelet (továbbiakban: Korm. r.) szabályozza a jogterületet.

A Vgtv. 4. § (2) bekezdés d) pontja szerint:

***(2) A települési önkormányzat – a vízgazdálkodási tevékenységek, mint közfeladatok (közszolgáltatások) körében – köteles gondoskodni:***

***d) a településen található szennyvízbekötés nélküli ingatlanok esetében a nem közművel összegyűjtött háztartási szennyvíz begyűjtésének szervezéséről és ellenőrzéséről.***

A Korm.r 1. § (2) bekezdése szerint:

*"****1. §*** *(1) A nem közművel összegyűjtött háztartási szennyvíz begyűjtésére vonatkozó közszolgáltatási tevékenység (a továbbiakban: közszolgáltatás) tekintetében a begyűjtés helye szerint illetékes vízügyi hatóság jár el a szolgáltatási tevékenység megkezdésének és folytatásának általános szabályairól szóló törvény (a továbbiakban: Szolg. tv.) szerinti szolgáltatás felügyeletét ellátó hatóságként (a továbbiakban: felügyeletet ellátó hatóság).*

*(2)* ***Az ingatlanon történő vízfelhasználás esetén az ingatlan tulajdonosa, vagyonkezelője, vagy egyéb jogcímen használója (a továbbiakban: ingatlantulajdonos) évente legalább egy alkalommal köteles a közszolgáltatás igénybe vételére, kivéve ha jogszabály eltérően rendelkezik.***

 

8882 Eszteregnye, Kossuth u. 3.
E-mail: polgarmester@eszteregnye.hu

A Vgtv. 45. §. (6) bekezdésében kapott felhatalmazás alapján a települési önkormányzat képviselő-testülete **rendeletben állapította meg 2014-ben** a nem közművel összegyűjtött háztartási szennyvíz kezelésére vonatkozó szabályokat.

**Jelen rendeletmódosítás csak a közszolgáltatásért fizetendő díj mértékének módosítása indokolja, amely a közszolgáltató által adott árajánlat szerint kerül megállapításra.**

**Tisztelt Képviselő-testület!**

A nem közművel összegyűjtött háztartási szennyvíz begyűjtésére vonatkozó közszolgáltatásról szóló önkormányzati rendelet módosításáról szóló előterjesztésben leírtakat és a rendelettervezetet kérem, szíveskedjenek megvitatni, azt követően döntést hozni.

Eszteregnye, 2019. november 15.

**Kele Lajos Attila**

 **polgármester**

**Előzetes hatásvizsgálat**

*a jogalkotásról szóló 2010. évi CXXX. törvény 17.§ (1) bekezdése alapján*

**A rendelet-tervezet címe:** Eszteregnye Község Önkormányzata Képviselő-testületének …./2019. (………...) önkormányzati rendelete a nem közművel összegyűjtött folyékony hulladék kezelésével összefüggő helyi közszolgáltatásról szóló 12/2014. (XII. 8.) önkormányzati rendelete

**I. – II. társadalmi és gazdasági hatásai:** A magasabb szintű jogszabályokkal összhangban a közszolgáltatás ellátásának és igénybevételének helyi szabályai aktualizálásra kerültek, jelen rendeletmódosítás pontosításra irányul.

**III. költségvetési hatásai:** Nincsenek.

**IV. - V. Környezeti, egészségügyi következmények:** A magasabbszintű jogszabályokban előírt elvárásoknak megfelelően a helyi szabályozás elősegíti a környezetvédelmi és egészségügyi előírások érvényesítését.

**VI. adminisztratív terheket befolyásoló hatásai**: Nincsenek.

**VII.** **megalkotásának szükségessége:** A Vgtv. 45. §. (6) bekezdésében kapott felhatalmazás alapján a települési önkormányzat képviselő-testületének rendeletben kell megállapítania a nem közművel összegyűjtött háztartási szennyvíz kezelésére vonatkozó szabályokat.

**VIII. a jogalkotás elmaradásának várható következményei:** Mulasztásos törvénysértés - törvényességi észrevétel.

**IX. alkalmazásához szükséges személyi, szervezeti, tárgyi és pénzügyi feltételek:** Biztosítottak.

**Eszteregnye Község Önkormányzata Képviselő-testületének**

**……./2019. (……..) önkormányzati rendelete**

**a nem közművel összegyűjtött folyékony hulladék kezelésével összefüggő helyi közszolgáltatásról szóló 12/2014. (XII. 8.) önkormányzati rendeletének módosításáról**

**T e r v e z e t**

Eszteregnye Község Önkormányzata Képviselő-testülete Magyarország Alaptörvénye 32. § (1) bekezdés a.) és l.) pontjában, a vízgazdálkodásról szóló 1995. évi LVII. törvény 45.§ (6) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 5., 11., 19. és 21. pontjában meghatározott feladatkörében eljárva az alábbi rendeletet alkotja:

**1.§**

Eszteregnye Község Önkormányzata Képviselő-testülete (a továbbiakban: Képviselő-testület) A nem közművel összegyűjtött folyékony hulladék kezelésével összefüggő helyi közszolgáltatásról szóló 12/2014. (XII. 8.) önkormányzati rendeletének (a továbbiakban: Rendelet) 3. § 5-6. pontja helyébe a következő rendelkezés lép:

„5. A nem közművel összegyűjtött háztartási szennyvíz begyűjtésével, elszállításával és ártalmatlanító helyre történő elhelyezésével kapcsolatos közszolgáltatás teljes körét Polainé Marek Valéria vállalkozó (8800 Nagykanizsa, Gárdonyi u. 1.) - továbbiakban közszolgáltató - jogosult és köteles ellátni, az Önkormányzattal kötött szerződés alapján.

6. A hatósági engedéllyel rendelkező, közszolgáltató által szállított, nem közművel összegyűjtött háztartási szennyvizet a közszolgáltató által üzemeltetett Nagykanizsa 014/3. hrsz-ú szántóföldi barázdás ürítő helyen köteles elhelyezni. Az engedély hatálya alá nem tartozó időszakon kívüli időtartamban a Nagykanizsai Dél- Zalai Víz- és Csatornamű Rt. (8800 Nagykanizsa, Kisfaludy u. 15/A.) üzemelésében lévő szennyvíztisztító telepre köteles szállítani.”

**2. §**

A Rendelet 6. § 1. pontja helyébe a következő rendelkezés lép:

„1. A nem közművel összegyűjtött háztartási szennyvíz gyűjtési, szállítási és ártalommentes elhelyezési díját a rendelet 1. melléklete tartalmazza.”

**3. §**

A Képviselő-testület a rendelet 8. § 2. pontját, valamint 1-4. függelékeit hatályon kívül helyezi.

**4. §**

E rendelet 2020. január 1. napjától lép hatályba.

Eszteregnye, 2019. november

|  |  |
| --- | --- |
| **Kele Lajos Attila** | **Szalai-Gaál Mónika** |
| **polgármester** | **jegyző** |

Záradék:

A rendeletet kihirdetésre került: 2019. ……………………

|  |  |
| --- | --- |
|  | **Szalai-Gaál Mónika** |
|  | **jegyző** |

1. melléklet

A nem közművel összegyűjtött háztartási szennyvíz gyűjtési, szállítási és ártalommentes elhelyezési díja:

……….. .-Ft + Áfa Ft/m3